ACE รูดติดฟลอร์ ผวา “ตู่” ตั้งกรรมการสอบฯ “วิระชัย” หลังสั่งเด้งฟ้าผ่าก่อนตรุษจีน!!
ACE รูดติดฟลอร์ ผวา “ตู่” ตั้งกรรมการสอบฯ “วิระชัย” หลังสั่งเด้งฟ้าผ่าก่อนตรุษจีน!!
ACE รูดติดฟลอร์ ผวา “ตู่” ตั้งกรรมการสอบฯ “วิระชัย” หลังสั่งเด้งฟ้าผ่าก่อนตรุษจีน!!
24 ม.ค. 2563

ผู้สื่อข่าวรายงานว่า บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE ณ เวลา 12.23น. อยู่ที่ระดับ 3.04 บาท 1.28 บาท หรือ 29.63 % ด้วยมูลค่าซื้อขาย 841.82 ล้านบาท ราคาต่ำสุดของวัน Floor ที่ระดับ 3.04 บาท

ผู้สื่อข่าวรายงานเพิ่มเติม วานนี้ (23 ม.ค.) พล.อ.ประยุทธ์ จันทร์โอชา นายกรัฐมนตรีได้มีคำสั่งให้พล.ต.อ.วิระชัย ทรงเมตตา รองผู้บัญชาการตำรวจแห่งชาติ (รอง ผบ.ตร.) มาปฎิบัติราชการสำนักนายกรัฐมนตรี โดยมีผลตั้งแต่บัดนี้เป็นต้นไปจนกว่าจะมีคำสั่งเป็นประการอื่น
โดยระบุเหตุผลว่า พล.ต.อ.วิระชัย มีพฤติการณ์และการกระทำ ซึ่งส่งผลกระทบต่อความเชื่อมั่นของประชาชนเกี่ยวกับการปฎิบัติหน้าที่ในการอำนวยการยุติธรรม กระทบต่อภาพลักษณ์ของสำนักงานตำรวจแห่งชาติ (สตช.) และการปฎิบัติราชการของผู้บัญชาการตำรวจแห่งชาติ เป็นเหตุให้ราชการเสียหาย โดยทาง สตช.ได้แต่งตั้งคณะกรรมการตรวจสอบข้อเท็จจริงแล้ว